cyanic-selkie/wikianc huggingface dataset:
Terrorangrepet i Bagdad 1. mai 2008
Angrepet
En bilbombe gikk av i Karrada-området, da en amerikansk militærpatrulje passerte igjennom bydelen.
Skader
9 ble meldt drepte og 23 sårede. Noen rapporter meldte at en amerikansk soldat var blant de drepte, men dette var ikke bekreftet. Et amerikansk pansret kjøretøy ble skadet av eksplosjonen.
Niko Kranjčar
Niko Kranjčar (født 13. august 1984) er en kroatisk fotballspiller som for tiden er klubbløs. Han er også en del av. Han er sønn av Zlatko «Cico» Kranjčar, en tidligere kroatisk fotballspiller og landslagstrener.
Kranjčar tilbrakte det meste av ungdomstiden i Dinamo Zagreb, og ble senere kaptein. Tidlig i 2005 gikk han overraskende til Dinamos rival, Hajduk Split.
Etter VM 2006 ønsket flere klubber å kjøpe ham, blant andre franske Stade Rennes og spanske Celta de Vigo. Han valgte imidlertid å gå til Portsmouth. Han fikk sin Premier League-debut 1. oktober 2006, og scoret sitt første ligamål et halvår senere, 31. mars 2007 mot Fulham på Craven Cottage. I sin første sesong spilte han 24 kamper og scoret 2 mål. I sin andre sesong i England, 2007/08, har han spilt seg til fast plass på laget.
Theodor Jacobsen
Theodor Claudius Jacobsen (født 1855 i Tromsø, død 1933) var førstestyrmann på Nansens Fram-ekspedisjon over Nordishavet i 1893–96. Jacobsen tok styrmannseksamen i 1873, i en alder av 22 år, og jobbet senere som skipper under sel– og «bottlenosefangsten». I perioden 1891–92 jobbet han som kjentmann og islos til Spitsbergen og Novaja Semlja.
Banehaven
Banehaven (6–28) er en gate i bydelen Kvadraturen/Eg i Kristiansand. 10 eiendommer er i dag matrikulert til gaten som har sitt løp fra Fritz Jensens gate til Setesdalsveien.
Gatenavnet har sin opprinnelse i en reperbane som lå i dette området. Den første på slutten av 1600-tallet, og virksomheten hadde sin storhetstid rundt 1850. Fra 1866 er det dokumentert at bygningen var nærmere 100 meter lang. Under produksjon av ekstra langt tauverk åpnet man døren i gavlveggen og tok også den tilstøtende Setesdalsveien i bruk.
På 1960- og begynnelsen av 1970-tallet hadde de forskjellige rutebilselskapene som sørget for forbindelser mellom Kristiansand og byer og bygder på Agder sin godsstasjon i Banehaven.
Eryx (missil)
Eryx er et panservernmissil utviklet av franske MBDA (tidligere Aérospatiale-Matra Missiles) og produsert av dem og Aerospatiale Canada.
Historie
I 1989 inngikk Frankrike og Canada en avtale om å samprodusere Eryx, og det kom i tjeneste i 1994. I 2006 hadde over 50 000 missiler og 3 200 våpensystemer blitt bestilt, og over 25 000 missiler og 1 600 våpensystemer blitt produsert. Våpenet er i tjeneste i Brasil, Canada, Frankrike, Malaysia og Norge. Canada har fått 435 våpensystemer og 4 500 missiler, Frankrike mer enn 400 systemer og 4 700 missiler og Norge 435 systemer og 7 200 missiler.
I 1999 inngikk også Tyrkia en avtale med Frankrike om lisensproduksjon av 10 000 missiler for den tyrkiske hæren over en tiårs periode. I mai 2004 ble prosjektet avlyst av det tyrkiske forsvarsdepartementet.
Motoren leveres av Roxel.
Teknisk
Eryx består av missilet, missilrøret og en avfyringsenhet. Systemet kan avfyres enten fra skulderen eller fra en trefot. Selve missilet er trådstyrt, optisk styrt og heimer inn på skytterens siktepunkt. Kurskorreksjoner sendes via en tråd som spoles ut fra missilet i flukt. Missilet har thrust-vector-styring, som gjør at det er manøvrertbart selv ved lave hastigheter. Dette gjør også at det kan avfyres med en liten rakettmotor, noe som også gjør det mulig å avfyre det fra lukkede rom. Dette er farlig med mange andre rakettvåpensystemer.
Missilet er klart til avfyring på under fem sekunder. I flukten trenger skytteren bare å peke på målet. Hastigheten til missilet er 18 m/s ved avfyring, og det akselerer til 245 m/s i løpet av de første 600 meter. Opp til fem missiler kan avfyres i løpet av to minutter under ideelle forhold.
Stridshodet er et 137 mm dobbeltvirkende stridshode med dobbelt hulladning og høyeksplosiv effekt. Fabrikanten oppgir at det kan penetrere opp til 900 mm med reaktivt panser.
Eryx kan utstyres med termiske siktemidler.
Grunnkretser i Verdal kommune
Grunnkretser i Verdal kommune er delområder og grunnkretser som seksjonerer Verdal kommune, Trøndelag, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Erebango
Erebango er en kommune i delstaten Rio Grande do Sul i sørregionen av Brasil.
Yves Tanguy
Raymond Georges Yves Tanguy (født 5. januar 1900, død 15. januar 1955) var en fransk surrealistisk maler.
Barndom og oppvekst
Han ble født i Paris, Frankrike. Hans foreldre var av bretonsk opphav. Faren, en pensjonert marinemann, døde da han var åtte år. Moren flyttet da tilbake til Locronan, Finistère, og han ble boende hos forskjellige slektninger i lange perioder av oppveksten. I 1918 mønstret han på et handelsskip, men ble raskt innkalt til avtjening av verneplikten i hæren. Han ble der venn med Jacques Prévert. Etter dimisjon i 1922 dro han tilbake til Paris hvor han livnærte seg med småjobber, inntil han en dag stoppet ved utstillingsvinduet til en kunsthandler der det sto et bilde av Giorgio de Chirico. Dette betok ham slik at han siden hevdet at han der og da fant ut at det var kunstner han ville bli, uten å ane noe særlig om kunst fra før.
Kunst og liv
Tanguy arbeidet alltid med bare ett bilde om gangen, i motsetning til flere av kollegene som malte på flere på en gang. Dette kan ha hatt noe med arbeidsplass å gjøre, siden atelieret knapt hadde plass til mer enn ett bilde til tørk av gangen.
Han kom med i kretsen rundt André Breton og surrealistene rundt 1924 gjennom sin venn fra militæret. Han utviklet sin egen variant av denne stilen og hadde sin første separatutstilling 1927. Samme året giftet han seg for første gang. I denne perioden fikk han en avtale med André Breton om å male 12 bilder årlig mot godtgjørelse. Det gikk dårlig: Han malte mindre og klarte bare å levere åtte bilder i alt.
I 1930-årene var Tanguy mer bohem enn maler, noe som førte til at hans første ekteskap ble oppløst. I 1938 ble han kjent med først arbeidene og siden kunstneren Kay Sage, som han innledet et forhold til.
Båvrojávrre
Båvrojávrre er en innsjø på grensen mellom Norge og Sverige. Den norske delen ligger i Narvik kommune (før 2020 i Tysfjord) i Nordland, den svenske delen ligger Gällivare kommune i Lappland.
Bernardino López de Carvajal
Bernardino López de Carvajal  (født 8. september 1456 i Plasencia i Spania, død 16. desember 1523 i Roma) var en av Den katolske kirkes kardinaler. Han var biskop av Cartagena i Spania og titulærpatriark av Jerusalem.
Han ble kreert til kardinal den 20. september 1493 av pave Alexander VI, med Santi Marcellino e Pietro som tittelkirke, senere med Santa Croce in Gerusalemme in commendam.
Han var nevø av kardinal Juan Carvajal.
Episkopalgenealogi
Hans episkopalgenealogi var:
Big Stone County
Big Stone County er et fylke i den amerikanske delstaten Minnesota. Det ligger i den vestlige delen av staten og grenser mot Traverse County i nord, Stevens County i nordøst, Swift County i sørøst og mot Lac qui Parle County sør. Det har også grense mot delstaten Sør-Dakota i vest.
Big Stone Countys totale areal er 1 367 km² hvorav 80 km² er vann. I 2000 hadde fylket 5 820 innbyggere og administrasjonssenteret ligger i byen Ortonville som også er fylkets største by. Ortonville ble grunnlagt av norske innvandrere i 1879. Knut Knutson Aaretun, sønn av den første familien som utvandret fra Lærdal i Sogn og Fjordane, grunnla byen (Aaretun ble omsatt til «Orton» på amerikansk).
Fylket har fått sitt navn etter innsjøen Big Stone Lake som ligger i fylket.
Skáiddejávri
Skáiddejávri er en innsjø i Porsanger kommune i Finnmark.
Chalte Chalte
Chalte Chalte (hindi: चलते चलते, urdu: چلتے چلتے, engelsk: While I Was Walking) er en indisk romantisk dramafilm fra 2003, med Shah Rukh Khan og Rani Mukherji i hovedrollene. Regi er ved Aziz Mirza.
Handling
Ett år etter starter problemene i ekteskapet Raj og Priya som kunne gjøre alt for hverandre, krangler over små ting som sko, klær etc. Raj er en rotekopp, og Priya er en perfeksjonist. Kranglingen hoper seg så mye opp at Raj og Priya flytter fra hverandre. Priya vil ikke bo med Raj fordi hun liker ikke den måten hun blir behandlet på. Når hun bestemmer seg for å reise tilbake til Hellas, gjør Raj alt han kan for at hun skal bli.
Traverse County
Traverse Countys totale areal er 1 518 km² hvorav 31 km² er vann. I 2000 hadde fylket 4 134 innbyggere og administrasjonssenteret ligger i byen Wheaton som også er fylkets største by.
Fylket ble grunnlagt i 1862 og har fått sitt navn etter innsjøen Traverse Lake som ligger i fylket og danner grense mot Sør-Dakota.
Ammi-saduqas Venus-tavler
Ammi-saduqas Venus-tavler (Enuma anu enlil tavle 63) refererer seg til registreringen av astronomiske observasjoner av planeten Venus som er bevart i en rekke leirtavler med kileskrift fra det første årtusen før vår tidsregning. Det antas at denne astronomiske registreringen først ble samlet i regjeringstiden til Kong Ammi-saduqa (også Ammisaduqa eller Ammizaduga), den fjerde hersker etter Hammurabi. Dermed bør opprinnelsen av denne teksten sannsynligvis være datert til rundt midten av det syttende århundre f.Kr.
Tavlene registrerte når Venus steg opp på himmelen og når den først og sist var synlig i horisonten før eller etter soloppgang og solnedgang (den heliakiske oppgangen og nedgangen for Venus) i form av månedatoer. Disse observasjonene er registrert over en periode på 21 år.
Jørgen-Frantz Jacobsen
Jørgen-Frantz Jacobsen (født 29. november 1900 i Tórshavn, død 24. mars 1938 i Vejle i Danmark) var en færøysk journalist og forfatter. Han skrev utelukkende på dansk, og regnes som en av de største færøyske forfattere gjennom tidene. Jacobsen omtales ofte som en Færøyenes «fire store» i sin generasjon sammen med William Heinesen, Heðin Brú og Christian Matras.
Allerede som 21-åring ble han rammet av tuberkulose, og lange perioder av sitt liv måtte han tilbringe på tuberkulosesanatorier, før han til slutt døde av sykdommen i 1938, 37 år gammel.
Jacobsen hadde skjønnlitterære ambisjoner, og i 1934 gikk han i gang med sitt livsverk, den historiske romanen Barbara, som var delvis bygd på den historiske skikkelsen Beinta Broberg. Romanen utkom posthumt i 1939 og oppnådde fra første utgivelse berømmelse, og ble oversatt til en lang rekke språk. Romanen ble filmatisert i 1997, og inngår som en klassiker i det 20. århundres danskspråklige litteratur.
Familiebakgrunn og utdannelse
Jørgen-Frantz Jacobsen ble født i Tórshavn i 1900, som sønn av kjøpmann Martin Meinhardt Jacobsen og Maren Frederikke Mikkelsen. Faren var av færøysk-svensk avstamning på farssiden og av dansk avstamning på morssiden, født i København og snakket dansk. Moren var født i Elduvík på Færøyene, men flyttet til Tórshavn som barn da hun ble adoptert av sin barnløse morbror, Clement. På grunn av dette snakket Jørgen-Frantz Jacobsen og søsknene hans dansk med faren og færøysk med moren, mens søskenflokken og foreldrene snakket henholdsvis færøysk og dansk innbyrdes.
Jacobsen vokste opp i et livlig kjøpmannsmiljø i Tórshavn, i et hjem som forøvrig var opptatt av musikk og teater. Det fikk også betydning for ham at han jevnlig besøkte morens slektninger ved Skálafjørður.
Etter realskolen i Tórshavn tok han studentereksamen ved det velrenommerte Sorø Akademi i Danmark i 1919. I 1919 begynte han å studere til cand.mag. med hovedfag i historie og mellomfag i fransk ved Københavns Universitet. Ettersom han ble hardt plaget av tuberkulosesykdommen, fikk han imidlertid ikke avlagt eksamen før i 1932. De første sykdomstegnene viste seg etter et kort stipendfinansiert opphold ved Université de Grenoble i Frankrike sommeren 1922.
Journalistisk karrière
Etter å ha fullført studiene, aksepterte han tilbudet om å bli korrespondent for nordiske forhold i den danske avisen Politiken. Som freelancejournalist for samme avis hadde han allerede skrevet tallrike artikler. Han hadde opparbeidet seg et navn hos den færøyske selvstendighets- og nasjonalbevegelsen og beskrev en gryende nasjonal selvfølelse for sitt eget vedkommende. Han skrev også at «jeg hadde mistet evnen til å kjenne glede, hadde jeg ikke hatt Færøyene til å varme sinnet mitt.» I perioder da han var ved gode helse, reiste Jacobsen rundt i Norge, Sverige, Frankrike, Italia og på De britiske øyer, hvorfra han benyttet sine erfaringer i senere skriving.
I 1934 sa han opp jobben i Politiken, men fortsatte å sende inn kronikker. Jacobsen ble gitt en forskerstilling ved Institut for Historie og Samfundsøkonomi i København, hvor han fikk i oppgave å skrive historien om den kongelige monopolhandelen på Grønland. Ved siden av påbegynte han også sitt kortvarige skjønnlitterære forfatterskap. Han fikk aldri fullført sitt arbeid om Grønland på grunn av sykdom.
Forfatterskap
Med romanen Barbara som litterært testamente, er Jacobsens språk- og stilmessige påvirkning fra Knut Hamsun (1859–1952) og Jens Peter Jacobsen (1847–1885) klar, ifølge litteraturkritiker Oddmund Hagen. Jacobsen leste også verker fra pionérene innen færøysk litteratur og Sigrid Undset (1882–1949), og det var etter å ha lest Undsets Olav Audunssøn og hans barn (1927) at han slo fra seg tanken om å skrive en roman om biskop Erlendur av Færøyene. Jacobsen lot seg imponere voldsomt over Undsets person- og miljøskildringer, som han mente lot seg overføre så godt til færøyske forhold at antageligvis ingen kunne gjøre det bedre enn henne. Dessuten er William Heinesens siste hånd på verket i Barbara åpenbar.
Brevkorrespondanse
Jørgen-Frantz Jacobsen var en lidenskapelig brevskriver og hadde fast korrespondanse med sin jevnaldrende venn og fetter, forfatteren William Heinesen (1900–1991), som også var en formidabel brevskriver. I ettertid hadde Heinesen en samling av 1 500 tettskrevne kvartsider fra Jacobsen fra perioden 1918–1938. Heinesen utga i 1958 et utvalg av Jacobsens brev i boken Det dyrebare liv. Også denne boken kom etterhvert i færøysk oversettelse ved Christian Matras.
9. serierunde i Toppserien 2010
9. serierunde i Toppserien 2010 ble spilt den 29. mai.
Jørgen-Frantz Jacobsen
Brevkorrespondanse
William Heinesen skrev i forordet til Det dyrebare liv at boken belyste Jacobsens hverdag som student i København, glimt fra reiser som Heinesen ikke var med på, glimt og tanker fra mange sykeleier på sykehus og sanatorier, og storparten knyttet til minner fra barndommen og tidlig ungdomstid. I brevene kommer også Jacobsens hyllester til fedrelandet og kjærlighet til livet tydelig til uttrykk. Foruten ovennevnte elementer ble Jacobsens stil og livssyn forøvrig, ifølge Heinesen, preget av humor, skarp kritikk og selvironi. I forordet til Barbara i 1939 skrev Heinesen at Jacobsen, foruten sitt virke som forfatter, utvilsomt ville ha gjort en betydelig innsats som historiker og politiker om ikke tuberkulosen hadde rammet ham.
Faglitterære verker
Det var den danske foreningen Studentersamfundets Oplysningsforening som i midten av 1920-årene fikk ham til å skrive en bok om det politiske forholdet mellom Danmark og Færøyene, noe som resulterte i Danmark og Færøerne i 1927. Boken er todelt, hvor den første delen gir en historisk bakgrunn for å styrke forståelsen av den andre delen, som omhandler de politiske forholdene fra 1906 og frem til utgivelsen. Boken kom også ut i færøysk oversettelse ved Jóhan Hendrik W. Poulsen i 1975.
I 1936 kom også ''Færøerne. Natur og folk, som var innenfor samme kategori som Danmark og Færøerne'' og skrevet som et essay, men som byr på en fremstilling av det færøyske samfunnet, både historisk, sosialt og kulturelt, hvori hans kjente konstatering også kommer: «Færøyingene har valget mellom å fiske og å sulte, derfor fisker de.»
Til denne delen av Jacobsens forfatterskap tilhører også hans journalistiske arbeid, som var holdt for å være av fremste rang i dansk presse i samtiden. Noe av dette ble utgitt som Nordiske kronikker i 1943, senere oversatt til Tíðargreinir på færøysk i 1976.
Hovedverket Barbara
I brevvekslingen med William Heinesen omtaler Jacobsen sitt tilsynelatende håpløse kjærlighetsforhold til en kvinne, som han kaller «Barbara» (i virkeligheten hans kusine Estrid Jelstrup Holm, gift Bannister Good), og sine planer om å skrive en roman, hvis handling i det ytre skal bygge på sagn og overleveringer fra 1700-tallet om den unge prestekone Beinta Broberg, som bergtok alle med sin skjønnhet og ynde. Denne historiske sorenskriverdatter voldet etter sigende sine to første ektemenns tidlige død og gjorde den tredje sinnssyk, ifølge sagnet. Det ble sagt at hun behandlet sine underordnede dårlig, og det ble spredt rykter om at hun drev med trolldom. Samtidens kilder belyser hennes liv utelukkende indirekte, og gir ikke noen holdepunkter for at hun aktivt skal ha medvirket i begivenhetene omkring hennes tre ektemenns sykdom og død.
Den historiske inspirasjonen gjelder også kun de ytre rammer, ettersom Jørgen-Frantz Jacobsens sammensatte, uutgrunnelige og meget menneskelige «Barbara» har bare lite til felles med sagnets onde forførerske. Jacobsen fremstiller i det store og det hele «Barbara» som et naturbarn som utstråler erotikk, sensualitet, sanselighet, kroppslighet og en fandenivoldskhet, og som fremstår som uskyldig i all den smerte og kjærlighet hun vekker i sine omgivelser. Hun kan oppfattes som umoralsk, dum og uten sosial intelligens, idet hun bryter alle konvensjoner og lar seg styre av egne følelser og innfall. «Barbara» kan dermed anses som Jacobsens hyllest til selve livet og menneskenaturens kompleksitet.
Jacobsen vurderte å gi romanen navnet Far Verden, far vel etter en salme av Thomas Kingo, men ombestemte seg. Denne tittelen brukes dog som kapittelnavn og siden gjennomgående i samme kapittel i romanen. Han vedgikk bruk av levende modeller til mange av romanfigurene, ikke bare til «Barbara», hvilket gjorde at romanen fikk en kjølig mottagelse hos enkelte på Færøyene ved den posthume utgivelsen i 1939. Romanen ble snart oversatt til et tyvetalls språk, til norsk allerede i 1940, og Jacobsen oppnådde som første og hittil siste færøying å få internasjonal bestselgerstatus. Den færøyske oversettelsen kom først i 1972, da som Barba og harra Pál.
Filmatisering
I 1997 hadde den dansk-svensk-norske samproduksjonen Barbara premiere. Filmen var regissert av Nils Malmros med den norske skuespilleren Anneke von der Lippe i hovedrollen. Filmen fikk Robertprisen som beste danske film i 1997. Den danske skuespilleren Jesper Christensen vant en dansk Bodil-statuett og en Robertpris for sin birolle i filmen.
Død
Ifølge William Heinesen kunne mange av Jacobsens sykeopphold tilskrives overanstrengelse. Den stadig tilbakevendende tuberkulosen gjorde at Jacobsen ble arbeidsufør hyppigere og i lengre perioder enn før, og etter nærmere ett års sykeleie døde han ved Veljefjord Sanatorium i 1938, knapt 37 år gammel.
Han er gravlagt på Gamle kirkegård (Gamli kirkjugarður) i hjembyen Tórshavn på Færøyene.
Brenda Ann Spencer
Brenda Ann Spencer (født 3. april 1962 i San Diego, California) er en amerikaner som i 1979 drepte to voksne og skadet åtte barn og en politimann i et skytedrama. Hendelsen fant sted ved Grover Cleveland Elementary School i bydelen San Carlos i San Diego mandag den 29. januar 1979.
Skolen lå rett overfor huset hennes. Hun brukte en Ruger semiautomatisk rifle hun hadde fått til jul av faren. Da det seks timer lange skytedramaet endte og den seksten år gamle jenta ble spurt hvem hun nå ville skyte, svarte hun: «Jeg liker røde og blå jakker». På spørsmål om hvorfor hun begikk den kriminelle handlingen, fnyste hun og svarte: «Jeg liker ikke mandager. Dette liver opp dagen.» Hun sa også: «Jeg hadde ikke noe grunn til det, det var bare for moro skyld» «Det var som å skyte ender i en dam,» og «(Barna) så ut som en flokk med kuer der de sto, de var veldig lette bytter.»
Hun erkjente seg skyldig på to punkter for drap og ukontrollert bruk av dødelig våpen, og ble dømt til fengsel i 25 år til livstid. Per 2019 sonet hun dommen ved The California Institution for Women i Corona. Hun har søkt om prøveløslatelse fire ganger, men har ikke fått innvilget det hittil. Siste gang hun søkte var i 2009. Neste gang hun kan søke er i september 2021.
I 2005 skyldte hun på at hun var beruset og var høy på PCB da skytingen inntraff, og også at faren Walter Spencer hadde misbrukt henne seksuelt da hun var barn (en beskyldning hun aldri hadde kommet med i noen av de tidligere rettssakene). Hun har også hevdet at staten og aktoratet prøvde å skjule de positive narkotikatestene hennes.
23. januar 2006 sendte den britiske TV-kanalen Channel 4 en dokumentar med navnet I Don't Like Mondays. Der ble familiemedlemmene intervjuet, inkludert Brendas far, som aldri før hadde snakket offentlig om hendelsen 26 år tidligere. Han nektet å ta på seg skylden for drapene og sa at han ikke hadde kjennskap til beskyldningene datteren kom med i 2005.
Spencers forbrytelse ble kjent verden rundt, og er temaet i sangen «I Don't Like Mondays» av The Boomtown Rats, skrevet av Bob Geldof. Sangen Mannen på taket med det norske punkbandet Kjøtt fra 1980 handler om den samme hendelsen.
Eidevatnet (Fauske)
Eidevatnet (lulesamisk: Muorkkejávrre) er en innsjø som ligger i Sulitjelma i Fauske kommune i Nordland. Den har utløp mot nordvest gjennom ei kort elv som renner ned til Låmivatnet.
Svein Bogen
Svein Magnus Bogen (født 21. oktober 1941 i Steinkjer) er en norsk politiker (Arbeiderpartiet). Bogen har vært varaordfører (1986–1987) og deretter ordfører (1987–2003) i Rana kommune. Mellom 1984 og 2004 var han medlem av formannskapet i Rana.
Bogen er sønn av en møbelsnekker (Ragnar) og en hjemmeværende husmor. Familien stiftet sitt første hjem på Nordsibakkan. I 1952 flyttet familien til Thule (Grønland).
Etter sin avgang som ordfører har Bogen satt i gang produksjon av snaps basert på skudd av bjørk høstet i Västerbotten, Sverige
Invasjonen på Tulagi (mai 1942)
Invasjonen av Tulagi som foregikk den 3. og 4. mai 1942, var en del av Operasjon Mo, som var keiserdømmet Japans strategi i det sørlige Stillehavet og sørvestlige Stillehavet i 1942. Planen krevde at tropper fra den keiserlige japanske marine inntok Tulagi og det nærliggende protektoratet Salomonøyene. Japanernes hensikt med okkupasjonen av Tulagivar var å dekke flanken til og gi rekognoseringstøtte for japaneske styrker som rykket fram mot Port Moresby på Ny-Guinea. Dessuten skulle den gi større forsvarsevne for den japanske hovedbase på Rabaul, og tjene som en base for japanske styrker som skulle true og avskjære forsynings- og kommunikasjonsruter mellom USA og Australia og New Zealand.
Uten mulighet til å motstå den japanske offensiven mot Salomonøyene, evakuerte den britiske kommissær over protektoratet Salomonøyene og de fåtallige australske styrkene som hadde i oppgave å forsvare Tulagi-øyen like før de japanske styrkene ankom den 3. mai. Men neste dag angrep en task force fra et amerikansk hangarskip som var på vei for å kjempe imot de japanske styrkene som rykket fram mot Port Moresby (som resulterte i slaget ved Coral Sea) den japanske landingsstyrken i Tulagi i et flyangrep, og ødela eller skadet flere av de japanske skipene og flyene som tok del i operasjonen. Likevel okkuperte de japanske troppene Tulagi med hell og påbegynte byggingen av en liten marinebase.
I løpet av de neste månedene, etablerte japanerne en marinebase for drivstoff, kommunikasjoner, og sjøflyrekognosering på Tulagi og de nærliggende småøyene Gavutu og Tanambogo, og i juli 1942 begynte byggingen av en stor flyplass på nærliggende Guadalcanal. De japanske aktivitetene på Tulagi og Guadalcanal ble iakttatt av både de allierte rekognoseringsflyene, og australske kystvaktpersonell som var stasjonert i området. fordi disse aktivitetene truet de alliertes forsynings- og kommunikasjonslinjer i det sørlige Stillehavet. De allierte styrkene gikk til motangrep med sine egne landsettinger på Guadalcanal og Tulagi 7. august 1942, noe som satte i gang det viktige Guadalcanalfelttoget og en serie med slag mellom allierte og japanske styrker som sammen med Ny-Guineafelttoget, skulle komme til å avgjøre utviklingen av krigen i det sørlige Stillehavet.
Columbus (Georgia)
Columbus er en by i den amerikanske delstaten Georgia. Den har ca. 186 000 innbyggere, og rundt 44 % av dem er afroamerikanere. Av befolkningen lever ca. 16 % under fattigdomsgrensen. Byen ble grunnlagt i 1828.
Erechim
Erechim er en kommune i delstaten Rio Grande do Sul i sørregionen av Brasil.
En afrikaner på Grønland
En afrikaner på Grønland er en bok utgitt i 1981, oversatt til norsk av Kjell Olaf Jensen.
Boken er en reiseskildring, og beskriver de ulikhetene og likhetene han finner mellom livet på Grønland og livet i Togo, og foregår på 1960-tallet.
Forfatteren ble tildelt prisen Prix Littéraire Francophone i 1981 for denne boken.
Øyvind Angeltveit
Øyvind Angeltveit (født 11. november 1958 i Aslaksvikjo på Stord) er en norsk komiker, tekstforfatter og skuespiller.
Angeltveit har vært med i en rekke revyer, spesielt på vestlandet og i Oslo, og han var med å etablere revygruppen Lompelandslaget. De siste årene har han vært fast i sommershowet Hvalsommer i Sandefjord.
Øyvind Angeltveit har også vært med i filmer og TV-program, i tillegg til å ha vært programleder i TV 2.
Eiji Kawashima
Eiji Kawashima (川島 永嗣) (født 20. mars 1983) er en japansk fotballspiller som spiller for den franske klubben RC Strasbourg.
Han er målvakt, og er også en del av. Kawashima har spilt for flere andre klubber i sin karriere, blant annet Nagoya Grampus Eight, Omiya Ardija og Kawasaki Frontale fra Japan.
Landslaget
Han ble tatt ut til Fotball-VM 2010 i Sør-Afrika.
Domenico Rao
Domenico Rao (født 11. juni 1977) er en italiensk sprinter, som hovedsakelig konkurrerer på 400 meter. Hans største meritt hittil er stafettgull ved innendørs-EM i 2009.
Eiji Kawashima
Landslaget
Han ble tatt ut i s tropp til VM i fotball 2018 i Russland.
Domenico Rao
Resultater
Ved EM i friidrett innendørs 2009 deltok han på 4 x 400 meter stafett, her vant Italia gull med Jacopo Marin, Matteo Galvan, Domenico Rao og Claudio Licciardello på laget.
Senere samme år deltok han i Lag-EM i friidrett 2009 i Leiria, med det italienske stafettlaget, som bestod av Isalbet Juarez, Domenico Rao, Marco Vistalli og Domenico Fontana, kom ikke til finalen.
Provinsen Burnet O’Connor
Provinsen Burnet O'Connor er en provins i departementet Tarija i Bolivia. Hovedstaden er Entre Ríos.
Oslo og Akershus Heimevernsdistrikt 02
Organisasjon
Distriktet består av 28 områder, distriktsstab og innsatsstyrke Innsatsstyrken Derby.
Eksterne lenker
HV02 Forsvaret.no
Provinsen Cercado (Tarija)
Provinsen Cercado er en provins i departementet Tarija i Bolivia. Hovedstaden er Tarija.
Ernestina
Ernestina er en kommune i delstaten Rio Grande do Sul i sørregionen av Brasil.
Rogaland Grand Prix 2009
Rogaland Grand Prix 2009 var den 2. utgaven av Rogaland Grand Prix, og ble arrangert 1. juni 2009. Et tolv mann stort brudd kom samlet inn til mål, hvor norske Håvard Nybø fra Sparebanken Vest-Ridley var sterkest i spurten og vant rittet.
Deltagende lag
20 lag stilte til start, av dem 8 utenlandske.
Tété-Michel Kpomassie
Tété-Michel Kpomassie (født 1941 nær Lomé) er en forfatter fra Togo. Han skrev boka En afrikaner på Grønland etter å ha bodd der 16 måneder av en reise borte fra hjemlandet som kom til å vare i 10 år. For denne fikk han Prix Litteraire Francophone International i 1981. Siden har han skrevet en rekke artikler og noveller for franske publikasjoner.
Eidvatnet
Eidvatnet (også skrevet Eidevatnet og Eidsvatnet) er en innsjø i Bindal kommune i Nordland.
Joan Plowright
Joan Ann Plowright (født 28. oktober 1929) er en britisk skuespiller. Karrieren hennes har strakt seg over en periode på seksti år. Hun har vunnet to Golden Globe Awards og én Tony Award, og har blitt nominert til en Academy Award, en Emmy og to BAFTA Awards. Plowright er dessuten en av bare fire kvinnelige skuespillere som har vunnet to Golden Globes i ett og samme år.
Barndom og ungdom
Plowright ble født i Brigg i Lincolnshire. Hennes foreldre var Daisy Margaret (født Burton) og William Ernest Plowright. Faren var journalist og avisredaktør. Etter endt skolegang ved Scunthorpe Grammar School fikk hun elevplass ved Bristol Old Vic Theatre School.
Karriere
Plowright debuterte på scenen i 1951, og London-debuten fant sted i 1954. I 1956 ble hun medlem av The English Stage Company ved Royal Court Theatre, og fikk rollen som Margery Pinchwife i stykket The Country Wife. Senere spilte hun mot George Devine i Eugène Ionescos Stolene, George Bernhard Shaws Major Barbara og i Saint Joan, som også er skrevet av Shaw. I 1957 spilte hun sammen med Laurence Olivier en hovedrolle i den første teateroppsetningen av John Osbornes The Entertainer.
Plowrights skuespillerkarriere fortsatte både på scenen og i ulike filmer, blant annet var hun med i den filmatiserte versjonen av Osbornes The Entertainer (1960). I 1961 vant hun Tony Award for en rolle i A Taste of Honey på Broadway. Fra 1964 av begynte hun å arbeide tett med Laurence Olivier på Royal National Theatre i London. De hadde da vært gift i tre års tid.
På 1980-tallet skjøt filmkarrieren hennes fart. I 1992 ble hun nominert til både Golden Globe og Oscar for sin rolle i filmen Enchanted April (1992). I 1993 medvirket hun i Dennis the Menace og i Last Action Hero. Mange nordmenn vil kjenne henne fra filmen Tea With Mussolini, som kom i (1999). Hun spilte også Nanny i 101 Dalmatians (1996).
Hun vant enda en Golden Globe Award for en av sine fjernsynsroller, og ble nominert til Emmy Award for rollen som Josef Stalins svigermor i filmen Stalin (1992).
I 2003 opptrådte Plowright i oppsetningen Absolutely! på teaterscenen i London. Hun ble utnevnt til ærespresident i The English Stage Company i mars 2009, etter John Mortimer, som døde i januar 2009. Hun hadde til da vært kompaniets visepresident.
Biografi
Plowright giftet seg første gang med skuespilleren Roger Gage i september 1953. Hun skilte seg fra Gage, og i 1961 giftet hun seg på nytt med Laurence Olivier, etter at hans 20-årige ekteskap med skuespilleren Vivien Leigh tok slutt. Plowright har alltid benektet at det var hennes skyld at Oliviers første ekteskap gikk i stykker.
Ekteparet fikk tre barn, Richard Kerr, Tamsin Agnes Margaret og Julie-Kate. Begge døtrene er skuespillere. Parets ekteskap varte til han døde i 1989.
Æresbevisninger
I 1970 ble Plowright utnevnt til kommandør (CBE) av Order of the British Empire. Hun ble i 2004 forfremmet til kommandørdame (DBE) av samme orden og ble med dette adlet. Hun fikk dermed rett til å føre tiltaleformen dame foran sitt navn. Da hun i 1961 giftet seg med Laurence Olivier fikk hun formelt rett til å bli tiltalt som lady Olivier, men hun benyttet aldri denne tiltaleformen i sitt virke som skuespiller.
Livsejávrre
Livsejávrre er en innsjø i Hamarøy kommune i Nordland, nord for Reinoksfjellet og omtrent 12 kilometer fra grensen til Sverige. Den er regulert som magasin for Kobbelv kraftverk.
Vatnet har utløp mot vest til Livsejåhkå, som renner via Jávrregasska til Stillelva.
Himmelpol
Om natten synes stjernene å bevege seg over oss fra øst til vest, og fullfører en hel omdreining rundt himmelen i løpet av 24 (sideriske) timer. (Nøyaktig den samme bevegelsen forekommer gjennom dagen, bortsett fra at stjernene ikke er synlige på grunn av solskinnet.) Denne tilsynelatende bevegelsen kommer av jordens rotasjon rundt sin egen akse. I det jorden snurrer, forblir himmelpolene på samme sted på himmelen, og alle andre punkter synes å rotere rundt dem.
Himmelpolene er også polene for ekvatorialkoordinater, som betyr at den nordlige og den sørlige himmelpol har deklinasjoner på henholdsvis +90 grader og −90 grader.
Himmelpolene forblir ikke permanent på samme sted blant bakgrunnsstjernene. På grunn av fenomenet kjent som det fremadskridende jevndøgn tegner polene sirkler på himmelkulen, med en periode på 25 700 år. Jordaksen er også utsatt for andre kompliserte bevegelser som forårsaker at himmelpolene flytter seg langsomt over sykluser av varierende lengder; se nutasjon, polbevegelse og aksehelling. Og, over meget lange perioder, forandrer stjernenes posisjoner seg på grunn av stjernenes egenbevegelser.
Et likt prinsipp gjelder andre planeter: en planets himmelpoler er punktene på himmelen hvor projeksjonen av planetens rotasjonsakse skjærer himmelkulen. Disse punktene varierer fordi forskjellige planeters akser står forskjellig (de tilsynelatende stjerneposisjonene forandres også litt på grunn av parallakse-virkningen).
Å finne den nordlige himmelpolen
Den nordlige himmelpolen har for tiden nesten de samme koordinatene som den klare stjernen Polaris (navnet kommer fra Latin, stella polaris, som betyr «polstjerne»). Dette gjør at Polaris er nyttig for navigasjon på den nordlige halvkule: ikke bare er den alltid over nordpunktet på horisonten, men dens høydevinkel over horisonten er alltid (nesten) lik observatørens geografiske breddegrad. Polaris kan bare ses fra steder på den nordlige halvkule.
Polaris er nært himmelpolen for bare en liten den av den 25 700 år lange presesjonssyklusen, og faktumet at den for tiden er nært, er en ren tilfeldighet. Den vil forbli en god tilnærming i ca. 1000 år, på den tiden vil polen ha flyttet seg nærmere Alrai (Gamma Cephei). På ca. 5500 år vil polen ha flyttet seg nært stjernen Alderamin (Alfa Cephei), og om 12 000 år vil Vega (Alfa Lyrae) bli vår nordstjerne, men den vil være ca. 6 grader fra den sanne nordlige himmelpolen.
For å finne Polaris, se mot nord og finn stjernebildene Karlsvognen og Den lille bjørn. Se på «vogn-delen» av Karlsvognen, forestill deg at de to stjernene motsatt av draget danner en linje som peker oppover. Denne linjen peker rett mot den ytterste stjernen i enden av den nesten rette linjen som dannes av tre av stjernene i Den lille bjørn. Den stjernen er Nordstjernen.
Å finne den sørlige himmelpolen
Den sørlige himmelpolen er synlig bare fra den sørlige halvkule. Den ligger i det svake stjernebildet Oktanten. Sigma Octantis er gjenkjent som den sørlige polstjernen, over en grad unna polen, men med en størrelsesklasse på 5,5 er den bare så vidt synlig på en stjerneklar natt.
Metode 1: Sydkorset
Den sørlige himmelpolen kan finnes ut fra Sydkorset (Crux) og dets to «pekerstjerner» α Centauri og β Centauri. Trekk en tenkt linje fra γ Crucis til α Crucis – de to stjernene ved endene av korsets lange akse – og følg denne linjen gjennom himmelen.
Enten forleng den lange aksen fire og en halv gang i retning av stjernen som er lengst fra «krysspunktet» i Sydkorset, eller knytt pekerstjernene sammen med en linje, del denne linjen i to, trekk så en annen tenkt linje fra midtpunktet, normalt på den forrige, gjennom himmelen til den møter linjen fra Sydkorset.
Punktet du kommer til er den sørlige himmelpolen. Meget få klare stjerner av betydning ligger mellom Sydkorset og selve polen, selv om stjernebildet Fluen ganske lett kan gjenkjennes rett nedenfor Sydkorset.
Metode 2: Canopus og Achernar
Den andre metoden bruker Canopus (den nest sterkeste stjernen på himmelen) og Achernar. Lag en stor likesidet trekant med disse stjernene som to av hjørnene. Det tredje tenkte hjørnet vil være den sørlige himmelpolen.
Metode 3: De magellanske skyer
Den tredje metoden er best for netter uten måne eller skyer, ettersom den benytter seg av to svake «skyer» på den sørlige stjernehimmelen. Disse er markert i astronomibøker som Den store og Den lille magellanske sky. Disse «skyene» er egentlig galakser nært vår egen Melkeveien. Lag en likesidet trekant; det tredje hjørnet er den sørlige himmelpolen.
Domenico Grimani
Domenico Grimani (født 19. februar 1461, død 27. august 1523) var en av Den katolske kirkes kardinaler og patriark av Aquileia.
Han ble kreert til kardinaldiakon den 20. september 1493 av pave Alexander VI, med San Nicola in Carcere som titteldiakonia, senere som kardinalprest overført til San Marco.
2900 Happiness
2900 Happiness er en dansk TV-serie som gikk på TV3 Danmark fra 2007 til 2009.
Serien ble en stor suksess i Danmark, men da TV3 Sverige startet å sende den i Sverige i 2008 oppnådde ikke serien den samme populariteten, og serien ble etter hvert flyttet til å kun vises på nett-tv på grunn av for liten seer-oppslutning. TV3 Sverige bestemte seg for å ikke sende mer en den første sesongen av serien.
Handling
Det viktigste holdepunktet i TV-serien var Von Bech-familien. Sønnen Jan Erik har oppnådd stor suksess som eiendomsmegler, og det ligger i kortene at han etter hvert skal overta hele driften av Hellerups største selskap, KE Invest, etter faren Karl Erik. Jan Erik planlegger også å gifte seg med fotomodellen Maibritt Skovgaard, også kalt Majse.
Hege
Hege er en variant av jentenavnet Helga med betydningen «hellig».
Dialektformen Hæge er kjent fra Telemark og Setesdal, med en topp i 1887. Stavemåten Hæge er kjent fra norske middelalderballader, blant annet i «Hermod Ille». Kjent er også Hæge Årmote (1787-1860) som etterlot seg flere sjeldne balladetyper. Jørgen Moe og Sophus Bugge skrev opp tekster hun mintes. Hæge var blant de få som husket visen om Ivar Elison, født etter at hans far var drept. Med slektningers hjelp fullbyrder mor og sønn blodhevnen. Denne visen gjengir middelalderens normer, der blodhevn var et episk bærende motiv.
Utbredelse
Hege har i nyere tid vært mest brukt i 1960-, 1970- og 1980-årene.
Hege har norsk navnedag 30. september.
Hege er i dag et vanlig navn i Norge, men er svært lite brukt i andre land.
Peter Carruthers
Carruthers vant en olympisk sølvmedalje i kunstløp under vinter-OL 1984 i Sarajevo. Sammen med sin adopterte søster Kitty Carruthers kom han på andreplass i parløp, bak Jelena Valova og Oleg Vasiljev fra Sovjetunionen.
Fylkesvei 2534
Fylkesvei 2534 Hinnkleiv, Lillehammer – Bergsengstua, Ringsaker kommune.
Strekningen ble opprettet 2019, og består av de tidligere Fylkesvei 321 (Oppland) og Fylkesvei 321 (Hedmark).
Grunnkretser i Nord-Aurdal kommune
Grunnkretser i Nord-Aurdal kommune er delområder og grunnkretser som seksjonerer Nord-Aurdal kommune, Innlandet, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Dürrhennersdorf
Dürrhennersdorf (sorbisk: Suche Hendrichecy) er en kommune i den sørvestlige delen av Landkreis Görlitz i Direktionsbezirk Dresden i Fristaten Sachsen. Kommunen har 1 152 innbyggere (31. desember 2008) og er en del av forvaltningsfellesskapet Neusalza-Spremberg.
Dürrhennersdorf ligger i sørvestlige delen av kretsen, og strekker seg inn i dalen til elven Großschweidnitzer Wasser. Kommunen befinner seg like nord for grensen til Tsjekkia.
Kommunen ligger ca 6 km sør for Löbau i den nordlige randen av Lausitzer Bergland mellom Kuhberg (433,6 m), Seidelberg (424,7 m), Hutberg (422,5 m) og Hölleberg (347,1 m). Bundesstraße 96 og grensen til Tsjekkia befinner seg sør for kommunen. Dürrhennersdorf befinner seg langs bansestrekningen Ebersbach–Löbau, som er stengt med unntak av frakt og spesielle turer. Nordøst for kommunen begynner Höllengrund, en trang dal som elven Großschweidnitzer Wasser renner gjennom.
Fra 1892 til 1945 gikk smalsporbanen Taubenheim–Dürrhennersdorf over Schönbach og Oppach til Taubenheim/Spree.
Dürrhennersdorf var en kommune i Kreis Löbau fra 1952 til 1990, og i Landkreis Löbau fra 1990 til 1994. Fra 1. august 1994 frem til 1. august 2008 var den vært en del av i Landkreis Löbau-Zittau, og siden 1. august 2008 har den vært en del av Landkreis Görlitz.
Bernardino de Lunate
Bernardino de Lunate (født i 1452, død 8. august 1497) var en av Den katolske kirkes kardinaler.
Han ble kreert til kardinal den 20. september 1493 av pave Alexander VI.
Marcus Tulio Tanaka
Han ble tatt ut til Fotball-VM 2010 i Sør-Afrika.
Tanaka, som fikk japansk statsborgerskap i 2003, la opp i desember 2019.
World cup i kjelkehockey 1992
World cup i kjelkehockey 1992 ble arrangert i Ottawa og Hull i Canada.
Dette var det andre World cup som ble arrangert.
Resultater
Sluttresultater:
Sommervannet
Sommervannet (nordsamisk: Geassájávri) er en innsjø i Tana kommune i Finnmark. Det er den største innsjøen i Masjokvassdraget og har utløp mot sørøst til Sommerelva.
Frankrikes Grand Prix
Frankrikes Grand Prix (fransk: Grand Prix de France) var et Formel 1-løp som, med unntak av i 1955, ble arrangert hvert år fra 1950 til 2008.
Løpet ble igjen satt på kalenderen i fra 2018 til 2022, med unntak av 2020 da løpet ble avlyst pga. Covid-19-pandemien.
Frankrikes Grand Prix 2022 forblir det siste løpet fra Frankrike ettersom landet ikke fikk ny kontrakt for 2023-sesongen og fremover. Dette for å gjøre plass til Qatars Grand Prix, Las Vegas Grand Prix som nye løp, og Kinas Grand Prix som kommer tilbake etter Covid-19-pandemien. Disse skal på 2023-kalenderen og med kun mulighet med 24 løp må Frankrikes Grand Prix gå.
Bhrigu
Bhrigu er i indisk mytologi opprinnelig benevnelsen på mystiske vesen som oppfant ilden og gav den til menneskene. I den senere hindulitteraturen er Bhrigu navnet på en høyt priset mytologisk personlighet, en av de syv vise og sønn av Brahma.
Phir Bhi Dil Hai Hindustani
Phir Bhi Dil Hai Hindustani er en indisk filmmusikal og romantisk drama fra 2000 produsert av Dreamz Unlimited. Filmen er regissert av Aziz Mirza og blant skuespillerne er Shah Rukh Khan og Juhi Chawla.
Glacier Bay nasjonalpark
Glacier Bay nasjonalpark som ligger i det sørøstlige Alaska ble først erklært som US National Monument den 25. februar 1925.
Phir Bhi Dil Hai Hindustani
Den regnes som en såkalt Bollywood-film.
Glacier Bay nasjonalpark
Området ble oppgradert til nasjonalpark i 1980 som et av i alt femten verneområder som ble opprettet eller revidert samtidig gjennom Alaska National Interest Lands Conservation Act.
Phir Bhi Dil Hai Hindustani
Handling
Rivalene Ajay Bakshi (Shahrukh Khan) og Ria Bannerjee (Juhi Chawla) er begge nyhetsreportere. De kjemper mot hverandre om hvem som skal bli den første til å intervjue notorius M.K. Sharma (Bharat Kapoor). Denne kampen vinner Ria. Begivenheter som involverer korrupte politikeres kamp om makt fører til at de to til slutt må forene krefter.
Glacier Bay nasjonalpark
Parken dekker 13 287 km², og det meste er utpekt som villmark. Det kom 413 383 besøkede til parken i 2006. Parken innegår i klyngen av naturvernområder Kluane-Wrangell-St. Elias-Glacier Bay-Tatshenshini-Alsek som ble satt opp på UNESCOs verdensarvliste i 1979 på grunn av de spektakulære isbreene som har stor betydning for det naturlige habitatet til dyr som villrein, bjørn og sau.
Sondre
Sondre er et norsk mannsnavn av norrøn opprinnelse. Navnet er vanlig i Norge, men svært lite brukt i andre land.
Sondre har norsk navnedag 17. februar.
Etymologi
Sondre er en norsk form av det norrøne navnet Sundri, som har ukjent betydning. Navnet kan være dannet av norrøne sunn, «sør».
Bell X-22
Bell X-22 var et propelldrevet V/STOL (Vertical/Short Take Off and Landing) eksperimentfly bygd for USAs flyvåpen (USAF) og marine (USN) av Bell Helicopter Textron.
Sondre
Utbredelse
Navnet er brukt i Norge fra ca. 1340. I nyere tid har navnet vært svært uvanlig fram til ca. 1965. Det hadde en popularitetstopp som døpenavn i 1993 men har etter det vært noe mindre brukt.
Bell X-22
Historie
USAs marine (USN) ønsket å utvikle et V/STOL transportfly, og ga i november 1964 Bell i oppdrag å bygge 2 eksemplarer av X-22. Tri-Service Program (et samarbeidsprosjekt mellom USAs hær, flyvåpen og marine) skulle stå for prosjektstyringen av både flyvåpenets X-19 og marinens X-22.
Første flyvning (sveving) ble gjennomført av Bells testpiloter Stanley Kakol og Paul Miller 17. mars 1966. Første STOL-flyvning med X-22 ble utført 30. juni 1966. 8. august 1966 førte svikt i hydraulikksystemet til at flyet kræsjlandet og ble totalvraket. Ingen av pilotene ble skadet. Fremre del av flykroppen ble etter dette brukt til simulator-trening, mens uskadde deler ble brukt i det andre X-22. Resten av testprogrammet ble utført med det andre eksemplaret, og da det ble satt på bakken i oktober 1984 hadde det gjennomført over 500 flyvninger.
Det overlevende X-22 er bevart, og står utstilt på Niagara Aerospace Museum ved Niagara Falls i delstaten New York.
Formål
X-22 ble bygd for å prøve ut dobbel-tandem dysepropell (ducted fan)-konfigurasjon for et V/STOL transportfly. Det skulle også være testbenk for generelle V/STOL flyvekarakteristikker ved hjelp av et variabelt stabilitets- og kontroll-system. Etter å ha vist at konseptet fungerte, ble primærmålet å drive videre forskning på V/STOL-flyvning. Mange avanserte sensorer og instrumenter for andre V/STOL-fly ble testet ut av X-22. Dataene som ble samlet inn fra testflyvningene viste seg verdifulle under utviklingen av V22 Osprey. Selv om konseptet med dysepropeller viste seg å fungere, er det per idag ingen andre fly som har benyttet denne løsningen.
Design
Marinen (som finansierte prosjektet) ønsket å prøve ut dysepropeller, siden man antok at disse var mer hensiktsmessig ved landing på skip. Dysepropellen kunne vris 90°, akkurat som på tiltrotorer, og var montert ytterst på vingene. I bakkant av hver propelldyse var det et høyderor, og propellbladene var vribare (pitch-kontroll). Flyet kunne styres ved å endre bladenes angrepsvinkel på de enkelte propellene, ved å endre pådrag, og ved å bruke høyderorene. Motorene var 4 turbinmotorer montert parvis ved bakre vingerot, to på hver side. Motorene var også sammenkoblet med drivakslinger slik at alle propellene fikk kraft selv om en motor stoppet.
Spesifikasjoner
Dimensjoner
Reiner Haseloff
Reiner Haseloff (født 19. februar 1954 i Bülzig, Kreis Wittenberg, Bezirk Halle) er en tysk politiker fra CDU. Han er fra 19. april 2011 ministerpresident i den tyske delstaten Sachsen-Anhalt. Fra 2006 var han nærings- og arbeidsminister i regjeringen Böhmer II. Haselhoff var CDUs førstekandidat ved landdagsvalget 20. mars 2011.
Wayne Morse
Wayne Lyman Morse (1900–1974) var en amerikansk jurist og politiker og senator fra Oregon.
Morse begynte sin politiske karriere hos Rebublikanerne i 1945, men meldte seg ut av partiet i 1952 i protest mot Richard Nixon. Han var derfra uavhengig kandidat helt til han i 1955 gikk over til Demokratene. Morse huskes best for at han var den ene av de to senatorene som stemte mot Gulf of Tonkin Resolution, en resolusjon som gav USAs regjering fullmakt til å angripe Vietnam og dermed utløse Vietnamkrigen (den andre var Alaska-senatoren Ernest Gruening). Morse markerte seg som en av de argeste kritikerne av USA krigføring i Vietnam.